Magnus Nicolai, presbiter, canonicus Aboensis, magister in artibus, ex utroque parente de nobili genere procreatus ac illustrissimi regis Suecie etc:a capellanus, quatenus sibi specialem graciam facientes de prepositura ecclesie Aboensis, que inibi dignitas maior post pontificalem curata et electiua existit, cuiusque fructus etc:a sex marcharum argenti secundum comunem extimationem valorem annuum non excedunt, per obitum quondam Hennrici Vrese eiusdem, dum viueret, vltimj possessoris extra Romanam curiam defuncti vacante …… eidem Magno oratori gratiose prouidere seu prouideri mandare de gratia speciali, non obstantibus constitutionibus et ordinationibus apostolicis necnon statutis ipsius ecclesie etc:a ac perpetua vicaria prebenda corporis christi nuncupata in eadem ecclesia, quam possidet, cuius fructus etc:a septem marcharum argenti etc:a non excedunt, dispensando secum, ut vnacum dicta prepositura vicariam huiusmodi insimul, quoad vixerit, retinere libere et licite valeat, non obstantibus premissis ceterisque contrarijs quibuscunque cum clausulis oportunis. Fiat ut petitur. P. Et cum dispensacione huiusmodi Et quod non obstantes ipsius oratoris habeantur pro expressis Et cum clausula absolucionis etc:a ad effectum fiat P. Datum Rome apud Sanctum Marcum tercio idus julij anno secundo.